אימג' קומיקס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] אימג' קומיקס (באנגלית: Image Comics) היא הוצאה לאור של חוברות קומיקס השלישית בגודלה בארצות הברית, לפי מדד צרכנים מינואר  2014. החברה הוקמה בשנת 1992 על ידי שבעה ממובילי המאיירים בתעשייה במטרה לאפשר ליוצרים לפרסם את עבודתם ללא ויתור על זכויות היוצרים לדמויות. הצלחת החברה שינתה לטובה את מעמדם של היוצרים בתעשיית הקומיקס. בתחילת שנות ה-90 של המאה ה-20, מספר מאיירים פרילנסרים שעבדו עבור חברת מארוול קומיקס נותרו מתוסכלים משיטות העבודה ומהפוליטיקה של החברה. תלונתם העיקרית הייתה שאמנותם והדמויות החדשות שהם יצרו מוסחרו ללא הרף, ואילו המאיירים עצמם קיבלו תעריף סטנדרטי על עבודתם פר דף ושכר תמלוגים צנוע על מכירות הקומיקסים. בדצמבר 1991, קבוצה מאותם מאיירים פנתה לנשיא החברה דאז טרי סטיוארט ודרשה שתינתן להם בעלות ושליטה על פרי יצירתם. מארוול לא שעתה לפנייתם. בתגובה, שמונה יוצרים הכריזו על הקמתה של אימג' קומיקס: טוד מקפרלן (הידוע בעקבות עבודתו ב-Spider-Man), ג'ים לי (X-Men), מארק סילבסטרי (Wolverine), רוב ליפילד (X-Force), אריק לרסן (The Amazing Spiderman), ג'ים ולנטינו (Guardians of the Galaxy), וילס פורטשיו (The Uncanny X-Men) וכותב אקס-מן המופלאים כריס קלרמונט. מניות חברת מארוול נפלו ב-3.25 דולר למניה למשמע החדשות. מצע העבודה של אימג' קומיקס כלל שתי הנחיות - החברה לא תחזיק בשליטה על יצירתו של האמן אלא האמן עצמו, ואף מפרסם בחברה לא יתערב מבחינה יצירתית או פיננסית בעבודתו של אחד משותפיו לעבודה. אימג' קומיקס עצמה לא תשלוט בכל זיכיון שהוא למעט שם החברה והלוגו שלה, שהפכו לסמליה המסחריים. כל שותף בחברה הקים סטודיו משלו ופרסם את עבודותיו תחת השם אימג' קומיקס אך היה בעל שליטה אוטונומית משלו ללא כל השפעה מהעורכים המרכזיים האחרים. קלרמונט לא הצטרף לשותפות, ופורטשיו נאלץ לעזוב עקב סיבות אישיות: אקסטרים סטודיוס (Extreme Studios) - בבעלותו של רוב ליפילד יצירות הסטודיו: Youngblood, Supreme, Brigade, Avengelyne, Judgement Day, Glory, Badrock, Bloodstrike הייבראו אנטרטיינמנט (Highbrow Entertainment) - בבעלות אריק לרסן יצירות הסטודיו: Savage Dragon, SuperPatriot, Freak Force שאדוליין (ShadowLine) - בבעלות ג'ים ולנטינו יצירות הסטודיו: DNAgents, Shadowhawk, Ward of the State, After the Cape, Bomb Queen, Backlight, Badger, Hiding in Time טוד מקפרלן הפקות (Todd McFarlane Productions) - בבעלות טוד מקפרלן יצירות הסטודיו: Spawn, Curse of the Spawn, Case Files: Sam & Twitch, The Adventures of Spawn, Angela, Haunt טופ קאו הפקות (Top Cow Productions) - בבעלות מארק סילבסטרי יצירות הסטודיו: Witchblade, The Darkness, Angelus, The Magdalena, ‏Rising Stars,‏ Fathom, Tomb Raider, Wanted ויילדסטורם הפקות (Wildstorm Productions) - בבעלות ג'ים לי יצירות הסטודיו: Astro City, The Authority, Backlash, Claw the Unconquered, Danger Girl, Darkchylde, Deathblow, Gen13, Majestic, Welcome to Tranquility, WildC.A.T.s, Team 7 מבין היצירות הנוספות עליהן חתומה אימג' קומיקס נמנים: The Crow, Bone, The Walking Dead, The Maxx, Invincible, New Men, Phantom Jack, ועיבודי קומיקס לבאטלסטאר גלקטיקה, G.I. Joe, Teenage Mutant Ninja Turtles ו-Battle of the Planets. מדיה וקבצים בנושא אימג' קומיקס בוויקישיתוף אתר האינטרנט הרשמי של אימג' קומיקס (באנגלית) אימג' קומיקס, ברשת החברתית פייסבוק אימג' קומיקס, ברשת החברתית אקס (טוויטר) אימג' קומיקס, ברשת החברתית אינסטגרם אימג' קומיקס, ברשת החברתית LinkedIn אימג' קומיקס, סרטונים בערוץ היוטיוב אימג' קומיקס, ערוץ באתר Twitch.tv אימג' קומיקס - פרויקט פאנדום המוקדש לאימג' קומיקס אימג' קומיקס במסד הנתונים comicbookDB Publisher Market Shares: January 2014 Image Comics: MoneyLine with Lou Dobbs, CNN on Youtube, published on September 27th 2006 The Image Story, Michael Dean, October 25th 2000 Whilce Portacio: The man behind the X-Men, Cynthia De Castro Ajpress, December 7th 2008